title: Deċiżjoni tal-Kunsill (UE) 2016/202 tat-12 ta' Frar 2016 li tistabbilixxi l-pożizzjoni li għandha tittieħed f'isem l-Unjoni Ewropea fil-Kumitat tal-FSE mwaqqaf bil-Ftehim preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti tal-Afrika Ċentrali, min-naħa l-oħra, rigward l-adozzjoni tar-Regoli ta' Proċedura tiegħu

text:
               16.2.2016

               MT

               Il-Ġurnal Uffiċjali tal-Unjoni Ewropea

               L 39/28

         DEĊIŻJONI TAL-KUNSILL (UE) 2016/202
   tat-12 ta' Frar 2016
   li tistabbilixxi l-pożizzjoni li għandha tittieħed f'isem l-Unjoni Ewropea fil-Kumitat tal-FSE mwaqqaf bil-Ftehim preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti tal-Afrika Ċentrali, min-naħa l-oħra, rigward l-adozzjoni tar-Regoli ta' Proċedura tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 207 u 209, flimkien mal-Artikolu 218(9) tiegħu,
   Wara li kkunsidra d-Deċiżjoni tal-Kunsill 2009/152/KE tal-20 ta' Novembru 2008 dwar l-iffirmar u l-applikazzjoni proviżorja tal-Ftehim Preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, fuq naħa waħda u l-Parti Afrika Ċentrali, fuq in-naħa l-oħra (1),
   Wara li kkunsidra l-proposta tal-Kummissjoni Ewropea,
   Billi:

               (1)

               Il-Ftehim preliminari lejn Ftehim ta' Sħubija Ekonomika (FSE) bejn il-Komunità Ewropea u l-Istati Membri tagħha, minn naħa, u l-Afrika Ċentrali, min-naħa l-oħra (minn hawn 'il quddiem il-“Ftehim”), ġie ffirmat fil-15 ta' Jannar 2009 u beda japplika b'mod proviżorju mill-4 ta' Awwissu 2014.

               (2)

               L-Artikolu 92 tal-Ftehim iwaqqaf Kumitat tal-FSE, li għandu jkun responsabbli mill-amministrazzjoni tal-Ftehim u mit-twettiq ta' kull kompitu msemmi fih.

               (3)

               L-Artikolu 92 tal-Ftehim jipprevedi li l-Partijiet għandhom jaqblu dwar il-kompożizzjoni, l-organizzazzjoni u l-funzjonament tal-Kumitat tal-FSE.

               (4)

               L-Unjoni Ewropea għandha tiddetermina l-pożizzjoni li għandha tittieħed fir-rigward tal-adozzjoni tar-Regoli ta' Proċedura tal-Kumitat tal-FSE,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjonifil-Kumitat tal-FSE mwaqqaf bil-Ftehim preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti tal-Afrika Ċentrali, min-naħa l-oħra, rigward l-adozzjoni tar-Regoli ta' Proċedura tiegħu, għandha tkun ibbażata fuq l-abbozz ta' Deċiżjoni tal-Kumitat tal-FSE mehmuż ma' din id-Deċiżjoni.
   Emendi minuri għall-abbozz ta' Deċiżjoni, li ma jinvolvux xi modifika sostanzjali, għandhom jiġu awtorizzati mingħajr deċiżjoni ġdida tal-Kunsill.
   Artikolu 2
   Wara li tiġi adottata, id-Deċiżjoni tal-Kumitat tal-FSE għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  ĠU L 57, 28.2.2009, p. 1.

      ABBOZZ TA'
      DEĊIŻJONI Nru …/2015 TAL-KUMITAT TAL-FSE
      mwaqqaf bil-Ftehim preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti tal-Afrika Ċentrali, min-naħa l-oħra,
      ta' …
      rigward l-adozzjoni tar-Regoli ta' Proċedura tiegħu
      IL-KUMITAT TAL-FSE,
      Wara li kkunsidra l-Ftehim preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti tal-Afrika Ċentrali, min-naħa l-oħra (minn hawn 'il quddiem “il-Ftehim”), iffirmat fi Brussell, fil-15 ta' Jannar 2009, u applikat b'mod proviżorju mill-4 ta' Awwissu 2014, u b'mod partikolari l-Artikolu 92 tiegħu,
      Billi:

                  (1)

                  Taħt it-termini tal-Ftehim u ta' din id-Deċiżjoni, il-Parti tal-Afrika Ċentrali hija komposta mir-Repubblika tal-Kamerun.

                  (2)

                  Il-Ftehim jipprevedi li l-Partijiet għandhom jaqblu dwar il-kompożizzjoni, l-organizzazzjoni u l-funzjonament tal-Kumitat tal-FSE,

            ADOTTA DIN ID-DEĊIŻJONI:
      Artikolu 1
      Ir-Regoli ta' Proċedura tal-Kumitat tal-FSE huma stabbiliti kif indikat fl-Anness.
      Dawn ir-Regoli ta' Proċedura huma mingħajr preġudizzju għar-regoli speċjali previsti fil-Ftehim jew li jistgħu jiġu deċiżi mill-Kumitat tal-FSE.
      Artikolu 2
      Din id-Deċiżjoni għandha tidħol fis-seħħ mal-iffirmar tagħha.

         Magħmul fi …, …

               Għar-Repubblika tal-Kamerun

               Għall-Unjoni Ewropea

      ANNESS

         REGOLI TA' PROĊEDURA TAL-KUMITAT TAL-FSE

         mwaqqaf bil-Ftehim preliminari lejn Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti tal-Afrika Ċentrali, min-naħa l-oħra

      KAPITOLU I
      DISPOŻIZZJONIJIET ĠENERALI
      Artikolu 1
      Kompiti tal-Kumitat tal-FSE
      Il-Kumitat tal-FSE għandu jkun responsabbli għall-amministrazzjoni tal-oqsma kollha koperti mill-Ftehim u għat-twettiq tal-kompiti kollha msemmija f'dan il-Ftehim.
      B'mod partikolari, il-Kumitat tal-FSE għandu:

                  (1)

                  Fil-qasam tal-kummerċ:

                              (a)

                              jissorvelja u jiżgura l-implimentazzjoni u l-applikazzjoni korretta tal-Ftehim. Għal dan il-fini, hu għandu jeżamina u jirrakkomanda l-oqsma prijoritarji għall-kooperazzjoni;

                              (b)

                              jevalwa r-riżultati miksuba fil-qafas tal-Ftehim u li jaħdem, jekk ikun il-każ, sabiex l-Ftehim jittejjeb;

                              (c)

                              jieħu kull azzjoni bil-għan li jevita t-tilwim u/jew li jirrisolvi t-tilwim li jirriżulta minn interpretazzjoni jew applikazzjoni tal-Ftehim;

                              (d)

                              isegwi l-evoluzzjoni tal-integrazzjoni reġjonali u tar-relazzjonijiet ekonomiċi u kummerċjali bejn il-Partijiet;

                              (e)

                              isegwi u jevalwa l-impatt tal-implimentazzjoni tal-Ftehim fuq l-iżvilupp sostenibbli tal-Partijiet;

                              (f)

                              jiddiskuti u jieħu kull azzjoni li jkollha bħala effett il-promozzjoni tal-kummerċ, tal-investiment u tal-opportunitajiet ta' negozju bejn il-Partijiet;

                              (g)

                              jiddiskuti kull suġġett rilevanti tal-Ftehim u kull suġġett ieħor li jista' jikkomprometti l-ilħuq tal-objettivi tiegħu.

                  (2)

                  Fil-qasam tal-kooperazzjoni għall-iżvilupp:

                              (a)

                              jiżgura l-applikazzjoni tad-dispożizzjonijiet li jirrigwardaw il-kooperazzjoni għall-iżvilupp li jaqgħu fi-kamp ta' applikazzjoni tal-Ftehim;

                              (b)

                              isegwi u jikkoordina flimkien mal-isħab l-oħrajn l-implimentazzjoni tad-dispożizzjonijiet li jirrigwardaw il-kooperazzjoni previsti fil-Ftehim;

                              (c)

                              jeżamina perjodikament il-prijoritajiet ta' kooperazzjoni stabbiliti fil-Ftehim u, meta jkun il-każ, jifformula rakkomandazzjonijiet dwar l-inklużjoni ta' prijoritajiet ġodda;

                              (d)

                              jiggarantixxi l-implimentazzjoni tad-Dokument Konġunt ta' Gwida anness mal-Ftehim.

            KAPITOLU II
      ORGANIZZAZZJONI
      Artikolu 2
      Kompożizzjoniu Presidenza
      1.   Il-Kumitat tal-FSE għandu jkun kompost, min-naħa, minn rappreżentanti tal-membri tal-Kunsill tal-Unjoni Ewropea u tal-Kummissjoni Ewropea u, min-naħa l-oħra, minn rappreżentanti tar-Repubblika tal-Kamerun, fil-livell ministerjali jew f'dak ta' uffiċjali pubbliċi għoljin.
      2.   Ir-referenza f'dawn ir-Regoli ta' Proċedura għal “Partijiet” għandha tikkorrispondi mad-definizzjoni mogħtija fl-Artikolu 95 tal-Ftehim.
      3.   Il-Presidenza tal-Kumitat għandha tiġi eżerċitata, skont sistema ta' rotazzjoni, għal perjodi ta' 12-il xahar, minn rappreżentant tal-Unjoni Ewropea u minn rappreżentant tal-Repubblika tal-Kamerun. Il-mandat li jikkorrispondi għall-ewwel perjodu għandu jibda fid-data tal-ewwel laqgħa tal-Kumitat tal-FSE u jintemm fil-31 ta' Diċembru tas-sena ta' wara. L-ewwel presidenza għandha tkun dik ta' rappreżentant tar-Repubblika tal-Kamerun.
      Artikolu 3
      Osservaturi
      1.   Rappreżentanti tal-Kummissjoni tal-Komunità Ekonomika u Monetarja tal-Istati tal-Afrika Ċentrali (CEMAC) u tas-Segretarjat Ġenerali tal-Komunità Ekonomika tal-Istati tal-Afrika Ċentrali (ECCAS) għandhom ikunu mistiedna jieħdu sehem fil-laqgħat kollha tal-Kumitat tal-FSE bħala osservaturi.
      2.   Il-Partijiet jistgħu jiddeċiedu li jistiednu għal-laqgħat tal-Kumitat tal-FSE, bħala osservaturi, rappreżentanti tas-soċjetà ċivili u tas-settur privat, kif ukoll esperti jew kull persuna oħra li jagħżlu huma.
      3.   Il-Kumitat tal-FSE jista' jiddeċiedi li jagħlaq għall-osservaturi kwalunkwe parti ta' laqgħa li matulha jkunu qegħdin jiġu trattati kwistjonijiet sensittivi u waqt it-teħid ta' deċiżjoni tal-Kumitat tal-FSE.
      Artikolu 4
      Segretarjat
      Is-Segretarjat tal-Kumitat tal-FSE għandu jiġi eżerċitat, skont sistema ta' rotazzjoni ta' perjodi ta' 12-il xahar, mill-Kummissjoni Ewropea f'isem l-Unjoni Ewropea u mir-Repubblika tal-Kamerun. Dawn il-perjodi għandhom jikkoinċidu mal-eżerċizzju alternat tal-Presidenza tal-Kumitat tal-FSE.
      Artikolu 5
      Sottokumitati
      Sabiex jeżerċita s-setgħat tiegħu b'mod effettiv, il-Kumitat tal-FSE jista' jikkostitwixxi, taħt l-awtorità tiegħu, sottokumitati responsabbli għal kwistjonijiet speċifiċi rilevanti tal-Ftehim. Għal dan l-għan, il-Kumitat tal-FSE għandu jiddetermina l-kompożizzjoniu l-kompiti ta' tali sottokumitati.
      KAPITOLU III
      FUNZJONAMENT
      Artikolu 6
      Deċiżjonijiet u rakkomandazzjonijiet
      1.   Il-Kumitat tal-FSE għandu jadotta d-deċiżjonijiet u rakkomandazzjonijiet tiegħu permezz ta' kunsens.
      2.   Il-Kumitat tal-FSE jista' jiddeċiedi li jressaq kull kwistjoni ġenerali li tirriżulta mill-Ftehim u li tkun ta' interess komun għall-Istati tal-AKP u għall-Unjoni Ewropea lill-Kunsill tal-Ministri AKP-UE, definit fl-Artikolu 15 tal-Ftehim ta' Sħubija bejn il-membri tal-Grupp tal-Istati tal-Afrika, il-Karibew u l-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra (minn hawn 'il quddiem “il-Ftehim ta' Cotonou”).
      3.   Bejn il-laqgħat, il-Kumitat jista', jekk iż-żewġ Partijiet jaqblu dwar dan, jadotta deċiżjonijiet jew rakkomandazzjonijiet bi proċedura bil-miktub. Proċedura bil-miktub għandha tikkonsisti minn skambju ta' noti bejn il-Partijiet.
      4.   Id-deċiżjonijiet u r-rakkomandazzjonijiet tal-Kumitat tal-FSE għandhom ikunu intitolati “Deċiżjoni” jew “Rakkomandazzjoni” u warajhom ikollhom in-numru ta' sekwenza, id-data tal-adozzjoni tagħhom u indikazzjoni tas-suġġett tagħhom. Kull deċiżjoni għandha tispeċifika d-data tad-dħul fis-seħħ tagħha.
      5.   Id-deċiżjonijiet u r-rakkomandazzjonijiet adottati mill-Kumitat tal-FSE għandhom jiġu awtentikati minn rappreżentant tal-Kummissjoni Ewropea f'isem l-Unjoni Ewropea u minn rappreżentant tar-Repubblika tal-Kamerun.
      6.   Id-deċiżjonijiet u r-rakkomandazzjonijiet għandhom jintbagħtu lill-Partijiet bħala dokumenti tal-Kumitat tal-FSE.
      Artikolu 7
      Korrispondenza
      1.   Kull korrispondenza indirizzata lill-Kumitat tal-FSE għandha tintbagħat lis-Segretarjat tiegħu.
      2.   Is-Segretarjat għandu jiżgura li l-korrispondenza indirizzata lill-Kumitat tal-FSE tintbagħat lill-Presidenza tal-Kumitat u, jekk ikun il-każ, li tiġi ċċirkolata lill-punt fokali ta' kull Parti, kif definit fl-Artikolu 92 tal-Ftehim, bħala dokumenti msemmija fl-Artikolu 10 ta' dawn ir-Regoli ta' Proċedura.
      3.   Il-korrispondenza mill-Presidenza tal-Kumitat tal-FSE għandha tintbagħat lill-punt fokali ta' kull Parti mis-Segretarjat u, jekk ikun il-każ, tiġi ċċirkolata bħala dokumenti msemmija fl-Artikolu 10 ta' dawn ir-Regoli ta' Proċedura lill-membri l-oħra tal-Kumitat tal-FSE.
      Artikolu 8
      Laqgħat
      1.   Il-Kumitat tal-FSE għandu jiltaqa' f'intervalli regolari, li ma jaqbżux perjodu ta' sena, u għandu jkollu laqgħat straordinarji kull meta jkun meħtieġ minħabba ċ-ċirkostanzi, jekk il-Partijiet jaqblu dwar dan.
      2.   Kull laqgħa tal-Kumitat tal-FSE għandha ssir f'post u f'data li jiġu deċiżi bejn il-Partijiet.
      3.   Il-laqgħat tal-Kumitat tal-FSE għandhom jissejħu mill-Parti li jkollha l-Presidenza, wara li tikkonsulta mal-Parti l-oħra.
      4.   Kull avviż ta' laqgħa għandu jintbagħat lill-parteċipanti mhux aktar tard minn 15-il jum qabel kull laqgħa.
      Artikolu 9
      Delegazzjonijiet
      Qabel kull laqgħa, il-Presidenza tal-Kumitat tal-FSE għandha tiġi informata bil-kompożizzjoniprevista tad-delegazzjonijiet tal-Unjoni Ewropea, tar-Repubblika tal-Kamerun u ta' osservaturi eventwali.
      Artikolu 10
      Dokumentazzjoni
      Meta d-deliberazzjonijiet tal-Kumitat tal-FSE jkunu bbażati fuq dokumenti ta' sostenn bil-miktub, dawn id-dokumenti għandhom jiġu nnumerati u ċċirkolati bħala dokumenti tal-Kumitat tal-FSE mis-Segretarjat mhux aktar tard minn 14-il jum qabel il-bidu tal-laqgħa.
      Artikolu 11
      Aġendi għal-laqgħat
      1.   Is-Segretarjat tal-Kumitat tal-FSE għandu jfassal aġenda proviżorja għal kull laqgħa abbażi tal-proposti li jsiru mill-Partijiet. Din għandha tintbagħat mis-Segretarjat tal-Kumitat tal-FSE lill-punt fokali ta' kull Parti mhux aktar tard minn 15-il jum qabel il-bidu tal-laqgħa.
      2.   L-aġenda proviżorja għandha tinkludi l-punti li dwarhom tkun saret talba għall-inklużjoni lis-Segretarjat minn tal-anqas 21 jum qabel il-bidu tal-laqgħa, għalkemm tali punti ma jistgħux jiddaħħlu fl-aġenda proviżorja sakemm id-dokumenti rilevanti ta' sostenn ma jaslux għand is-Segretarjat sa mhux aktar tard mid-data li fiha tintbagħat l-imsemmija aġenda proviżorja.
      3.   Il-Kumitat tal-FSE għandu jadotta l-aġenda fil-bidu ta' kull laqgħa. Punti li mhumiex dawk li jidhru fl-aġenda proviżorja jistgħu jiddaħħlu fl-aġenda jekk il-Partijiet jaqblu dwar dan.
      4.   Il-Presidenza tal-Kumitat tal-FSE, bi qbil mal-Partijiet, tista' tistieden esperti biex jattendu l-laqgħat tal-Kumitat sabiex jipprovdu tagħrif dwar suġġetti speċifiċi.
      5.   Bi qbil tal-Partijiet, is-Segretarjat jista' jqassar il-limiti ta' żmien stipulati fil-paragrafi 1 u 2 sabiex jiġi kkunsidrati l-ħtiġijiet ta' xi każ partikolari.
      Artikolu 12
      Minuti
      1.   Fit-tmien ta' kull laqgħa, għandu jitħejja sommarju tal-konklużjonijiet li jiġi ffirmat mill-membri kollha tal-Kumitat tal-FSE.
      2.   Is-Segretarjat għandu jifformula abbozz tal-minuti ta' kull laqgħa fi żmien massimu ta' xahar.
      3.   Bħala regola ġenerali, il-minuti għandhom jiddeskrivu fil-qosor kull punt fuq l-aġenda, u jispeċifikaw fejn applikabbli:

                  (a)

                  id-dokumenti kollha li tressqu lill-Kumitat tal-FSE;

                  (b)

                  kull dikjarazzjoni li membru tal-Kumitat tal-FSE jkun talab li tiddaħħal;

                  (c)

                  id-deċiżjonijiet meħuda, ir-rakkomandazzjonijiet magħmula, id-dikjarazzjonijiet li dwarhom intlaħaq qbil u l-konklużjonijiet adottati dwar punti speċifiċi.

            4.   Il-minuti għandhom jinkludu wkoll lista tal-parteċipanti fil-Kumitat tal-FSE kif ukoll lista tal-membri tad-delegazzjonijiet li jkunu akkumpanjawhom u lista ta' osservaturi fil-laqgħa.
      5.   Il-minuti għandhom jiġu approvati bil-miktub miż-żewġ Partijiet fi żmien xahrejn mid-data tal-laqgħa. Wara l-approvazzjoni, is-Segretarjat għandu jiffirma żewġ kopji tal-minuti u kull Parti għandha tirċievi kopja oriġinali ta' dawn id-dokumenti awtentiċi.
      Artikolu 13
      Pubblikazzjoni
      1.   Sakemm ma jiġix deċiż mod ieħor mill-Partijiet, il-laqgħat tal-Kumitat tal-FSE ma għandhomx ikunu pubbliċi.
      2.   Kull Parti tista' tiddeċiedi li tippubblika, fil-ġurnal uffiċjali rispettiv tagħha, id-deċiżjonijiet tal-Kumitat tal-FSE.
      KAPITOLU IV
      DISPOŻIZZJONIJIET FINALI
      Artikolu 14
      Reġim lingwistiku
      1.   Il-lingwi ta' ħidma tal-Kumitat tal-FSE għandhom ikunul-lingwi uffiċjali komuni għall-Partijiet.
      2.   Il-Kumitat tal-FSE għandu jibbaża d-deliberazzjonijiet u jadotta d-deċiżjonijiet u r-rakkomandazzjonijiet tiegħu fuq id-dokumenti u l-proposti ppreparati b'waħda mil-lingwi msemmija fil-Paragrafu 1.
      Artikolu 15
      Spejjeż
      1.   Kull Parti għandha tħallas l-ispejjeż li jirriżultaw mill-parteċipazzjoni tagħha fil-laqgħat tal-Kumitat tal-FSE, kemm fir-rigward tal-infiq għall-persunal, għall-ivvjaġġar u għas-soġġorn, kif ukoll l-infiq għall-posta u għat-telekomunikazzjoni.
      2.   L-ispejjeż konnessi mal-organizzazzjoni tal-laqgħat u mar-riproduzzjoni tad-dokumenti għandhom jitħallsu mill-Parti li torganizza l-laqgħa.
      3.   L-ispejjeż konnessi mas-servizzi tal-interpretazzjoni fil-laqgħat u tat-traduzzjoni tad-deċiżjonijiet u tar-rakkomandazzjonijiet fil-lingwi ta' ħidma tal-Kumitat tal-FSE għandhom jiġġarrabu mill-Parti li torganizza l-laqgħa. L-ispejjeż konnessi mas-servizzi tal-interpretazzjoni fil-laqgħat u tat-traduzzjoni tad-deċiżjonijiet u tar-rakkomandazzjonijiet fil-lingwi uffiċjali l-oħra tal-Unjoni Ewropea għandhom jiġġarrabu mill-Unjoni Ewropea.
      Artikolu 16
      Emendar tar-Regoli ta' Proċedura
      Dawn ir-Regoli ta' Proċedura jistgħu jiġu emendati permezz ta' deċiżjoni tal-Kumitat tal-FSE li tittieħed f'konformità mal-Artikolu 6(1) tagħhom.


title: Id-Deċiżjoni tal-Kunsill u r-rapreżentanti tal-gvernijiet ta' l-istati membri, li ltaqgħu fi ħdan il-kunsill tal-11 ta' Novembru 1991 li tissospendi l-applikazzjoni tal-Ftehim bejn il-Komunità Ewropea, l-Istati Membri tagħha u Repubblika Federali Soċjalista tal-Jugoslavja

text:
Avviż Legali Importanti

|

41991D0586

Official Journal L 315 , 15/11/1991 P. 0047 - 0047 Finnish special edition: Chapter 11 Volume 18 P. 0178  Swedish special edition: Chapter 11 Volume 18 P. 0178

		Id-Deċiżjoni tal-Kunsill u r-rapreżentanti tal-gvernijiet ta' l-istati membri, li ltaqgħu fi ħdan il-kunsilltal-11 ta' Novembru 1991li tissospendi l-applikazzjoni tal-Ftehim bejn il-Komunità Ewropea, l-Istati Membri tagħha u Repubblika Federali Soċjalista tal-Jugoslavja(91/586/KEFA, KEE)IL-KUNSILL TAL-KOMUNITAJIET EWROPEJ U R-RAPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ, LI LTAQGĦU FI ĦDAN IL-KUNSILL,Billi l-Komunità Ewropea u l-Istati Membri tagħha temmew mar-Repubblika Federali Soċjalista tal-Jugoslavia Ftehim dwar il-Koperazzjoni u Protokolli u Strumenti relatati, kif ukoll Ftehim dwar prodotti tal-KEFA;Billi, fid-dikjarazzjonijiet tagħhom tal-5 u tat-28 ta' Ottubru 1991, il-Komunità Ewropea u l-Istati Membri tagħha, iltaqgħu fil-parametri ta' Koperazzjoni Politika Ewropea, taw każ il-kriżi fil-Jugoslavia; billi l-Kunsill tas-Sigurtà tan-Nazzjonijiet Uniti esprimew, fir-reżoluzzjoni 713 (1991), il-biża' li d-dewmien f'din is-sitwazzjoni toħloq theddida għall-paċi u għas-sigurtà internazzjonali;Billi l-insegwiment ta' ostilitajiet u l-konsegwenzi tagħhom fuq ir-relazzjonijiet ekonomiċi u kummerċjali, kemm bejn ir-Repubbliki tal-Jugoslavia kif ukoll mal-Komunità, joħolqu bidla radikali fil-kondizzjonijet taħt liema l-Ftehim dwar il-Koperazzjoni bejn il-Komunità Ekonomika Ewropea u r-Repubblika Federali Soċjalista tal-Jugoslavia [1] u l-Protokolli tagħha, kif ukoll il-Ftehim dwar il-Komunità Ewropea tal-Faħam u l-Azzar, kienu konklużi; billi dawn iqajmu l-kwistjoni dwar l-applikazzjoni ta' Ftehim u Protokolli bħal dawn;Billi l-appell mitfuħ mill-Komunità Ewropea u l-Istati Membri tagħha, iltaqgħu fil-parametri tal-Koperazzjoni Politika Ewropea fis-6 ta' Ottubru 1991 f'Haarzuilens, sejħu għall-ħarsien tal-ftehim tal-waqfien mill-ġlied milħuq f'The Hague fl-4 ta' Ottubru 1991, ma ġiex imħares;Billi, fid-dikjarazzjoni tas-6 ta' Ottubru 1991, il-Komunità Ewropea u l-Istati Membri tagħha, iltaqgħu fil-parametri tal-Koperazzjoni Politika Ewropea, ħabbru d-deċiżjoni tagħhom biex itemmu l-Ftehim bejn il-Komunità u l-Jugoslavia jekk il-ftehim milħuq f'The Hague fl-4 ta' Ottubru 1991 bejn il-partijiet involuti fil-konflitt, fil-preżenza tal-President tal-Kunsill tal-Komunitajiet Ewropew u l-President tal-Konferenza dwar il-Jugoslavja, ma jiġix osservat;Billi l-Komunità bdiet il-proċeduri neċessarji biex ittemm il-Ftehim imsemmija hawn fuq;Fuq ir-rakkomandazzjoni tal-Kummissjoni,IDDEĊIDEW KIF ĠEJ:1. L-applikazzjoni tal-Ftehim msemmija hawn fuq huma hawnhekk sospiżi b'effett immedjat.2. Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fi Brussel, fil-11 ta' Novembru 1991.Il-PresidentH. J. Simons[1] ĠU L 41, ta' l-14.2.1983, pġ. 1.--------------------------------------------------


title: Deċiżjoni tal-Kummissjoni tal-10 ta’ Lulju 2015 dwar il-ħatra ta’ ċerti membri tal-Kunsill Xjentifiku tal-Kunsill Ewropew tar-Riċerka

text:
               11.7.2015

               MT

               Il-Ġurnal Uffiċjali tal-Unjoni Ewropea

               C 227/2

         DEĊIŻJONI TAL-KUMMISSJONI
   tal-10 ta’ Lulju 2015
   dwar il-ħatra ta’ ċerti membri tal-Kunsill Xjentifiku tal-Kunsill Ewropew tar-Riċerka
   (2015/C 227/02)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Id-Deċiżjoni tal-Kunsill 2013/743/UE tat-3 ta’ Diċembru 2013 li tistabbilixxi l-programm speċifiku li jimplimenta Orizzont 2020 — il-Programm Qafas għar-Riċerka u l-Innovazzjoni (2014-2020) u li tħassar id-Deċiżjonijiet 2006/971/KE, 2006/972/KE, 2006/973/KE, 2006/974/KE u 2006/975/KE (1), u b’mod partikulari l-Artikolu 7(1) tagħha,
   Billi:

               (1)

               Il-Kummissjoni waqqfet il-Kunsill Ewropew għar-Riċerka (“ERC”) bid-Deċiżjoni C(2013)8915 (2) (kif modifikata sussegwentement bid-Deċiżjoni C(2015)58 (3)) għall-perjodu mill-1 ta’ Jannar 2014 sal-31 ta’ Diċembru 2020 bħala l-mezz ta’ implimentazzjoni tal-azzjonijiet skont il-Parti I “Xjenza Eċċellenti” marbutin mal-għan speċifiku “Il-Kunsill Ewropew għar-Riċerka (ERC)”, imsemmi fil-punt (a) tal-Artikolu 3(1) tad-Deċiżjoni 2013/743/UE.

               (2)

               L-ERC huwa magħmul mill-Kunsill Xjentifiku indipendenti stipulat fl-Artikolu 7 tad-Deċiżjoni 2013/743/UE u l-istruttura ta’ implimentazzjoni dedikata stipulata fl-Artikolu 8 ta’ dik id-Deċiżjoni.

               (3)

               Skont l-Artikolu 2(1) tad-Deċiżjoni C(2013)8915, il-Kunsill Xjentifiku huwa magħmul mill-President tal-ERC u 21 membru ieħor.

               (4)

               Skont it-tielet sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru għal mandat li jista’ jkun twil sa erba’ snin, li jista’ jiġġedded darba. Dawn għandhom jinħatru b’mod li jiżgura l-kontinwità tal-ħidma tal-Kunsill Xjentifiku.

               (5)

               Il-mandat ta’ xi wħud mill-membri tal-Kunsill Xjentifiku ntemm fil-31 ta’ Diċembru 2014 u jenħtieġ li s-sħubija tal-Kunsill Xjentifiku tiġġedded.

               (6)

               Skont it-tieni sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru mill-Kummissjoni, wara proċedura indipendenti u trasparenti għall-identifikazzjoni tagħhom miftiehma mal-Kunsill Xjentifiku, li tinkludi konsultazzjoni mal-komunità xjentifika u rapport lill-Parlament Ewropew u lill-Kunsill. Għal dan il-għan twaqqaf kumitat permanenti għall-identifikazzjoni ta’ membri futuri tal-Kunsill Xjentifiku. Il-Kumitat ta’ Identifikazzjoni għamel rakkomandazzjonijiet lill-Kummissjoni dwar is-sostituzzjoni u l-ħatra mill-ġdid ta’ membri tal-Kunsill Xjentifiku u dawn ġew aċċettati,

         IDDEĊIDIET KIF ĠEJ:
   Artikolu 1
   Is-Sinjura Isabelle Vernos hija maħtura membru tal-Kunsill Xjentifiku tal-ERC għat-tieni mandat li jintemm fit-30 ta’ Ġunju 2019.
   Is-Sinjura Margaret Buckingham hija maħtura membru tal-Kunsill Xjentifiku tal-ERC għall-ewwel mandat li jintemm fit-30 ta’ Ġunju 2019.
   Is-Sur Michael Kramer huwa maħtur membru tal-Kunsill Xjentifiku tal-ERC għall-ewwel mandat li jintemm fit-30 ta’ Ġunju 2019.
   Is-Sur Micali Silvio huwa maħtur membru tal-Kunsill Xjentifiku tal-ERC għall-ewwel mandat li jintemm fit-30 ta’ Ġunju 2019.
   Artikolu 2
   Din id-Deċizjoni tidħol fis-seħħ fil-1 ta’ Lulju 2015.

      Magħmul fi Brussell, l-10 ta' Lulju 2015.

            Għall-Kummissjoni

         Carlos MOEDAS

            Membru tal-Kummissjoni

      (1)  ĠU L 347, 20.12.2013, p. 965.

      (2)  Id-Deċiżjoni tal-Kummissjoni C(2013)8915 tat-12 ta’ Diċembru 2013 li twaqqaf il-Kunsill Ewropew tar-Riċerka (ĠU C 373, 20.12.2013, p. 23).

      (3)  Id-Deċiżjoni tal-Kummissjoni C(2015)58 tas-17 ta’ Diċembru 2015 li temenda d-Deċiżjoni C(2013) 8915 li twaqqaf il-Kunsill Ewropew tar-Riċerka (ĠU C 58, 18.2.2015, p. 3).


title: 2008/461/KE: Deċiżjoni tal-Kunsill tas- 16 ta’ Ġunju 2008 li taħtar membru supplenti Spanjol fil-Kumitat tar-Reġjuni

text:
               19.6.2008

               MT

               Il-Ġurnal Uffiċjali ta’ l-Unjoni Ewropea

               L 160/32

         DEĊIŻJONI TAL-KUNSILL
   tas-16 ta’ Ġunju 2008
   li taħtar membru supplenti Spanjol fil-Kumitat tar-Reġjuni
   (2008/461/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru supplenti sar battal wara r-riżenja tas-Sur Pedro MOYA MILANÉS.

         IDDEĊIEDA KIF ĠEJ:
   Artikolu 1
   Is-Sur Enrique OJEDA VILA, Secretario General de Acción Exterior, Andalucía, huwa maħtur membru supplenti fil-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010.
   Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.

      Magħmula fil-Lussemburgu, 16 ta’ Ġunju 2008.

            Għall-Kunsill

            Il-President

         D. RUPEL

      (1)  ĠU L 56, 25.2.2006, p. 75.


title: Deċiżjoni Nru S4 tat- 2 ta’ Ottubru 2009 dwar proċeduri ta’ rifużjoni għall-implimentazzjoni tal-Artikoli 35 u 41 tar-Regolament (KE) Nru 883/2004 (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/52

         DEĊIŻJONI Nru S4
   tat-2 ta’ Ottubru 2009
   dwar proċeduri ta’ rifużjoni għall-implimentazzjoni tal-Artikoli 35 u 41 tar-Regolament (KE) Nru 883/2004
   (Test b’rilevanza għaż-ŻEE u għall-Ftehim KE/Żvizzera)
   2010/C 106/17
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni tas-sistemi tas-sigurtà soċjali (1), li taħtu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikoli 35 u 41 tar-Regolament (KE) Nru 883/2004,
   Wara li kkunsidrat l-Artikoli 66 u 68 tar-Regolament (KE) Nru 987/2009,
   Billi:

               (1)

               L-ispiża tal-benefiċċji mhux fi flus mogħtija mill-istituzzjoni ta’ Stat Membru wieħed f’isem l-istituzzjoni ta’ Stat Membru ieħor, għandha titħallas kollha lura.

               (2)

               Ir-rifużjonijiet bejn l-istituzzjonijiet, sakemm ma jkunx miftiehem mod ieħor, għandhom jitwettqu b’mod rapidu u effiċjenti biex tiġi evitata akkumulazzjoni ta’ pretensjonijiet li jibqgħu pendenti għal perjodi itwal ta’ żmien.

               (3)

               L-akkumulazzjoni ta’ pretensjonijiet tista’ tipperikola l-funzjonament effiċjenti tas-sistema Komunitarja u thedded id-dritt tal-individwi.

               (4)

               Il-Kummissjoni Amministrattiva fid-Deċiżjoni Nru S1 (3) iddeċidiet li l-istituzzjoni tal-post ta’ żjara għandha tiġi rimborżata għall-ispiża tal-kura tas-saħħa pprovduta fuq il-bażi ta’ Karta tal-Assigurazzjoni tas-Saħħa Ewropea valida.

               (5)

               Ftehim komuni dwar l-aħjar prassi jikkontribwixxi għal ħlas ta’ rifużjonijiet b’mod rapidu u effiċjenti bejn l-istituzzjonijiet.
               Taġixxi skont il-kundizzjonijiet stipulati fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:
   A.   Rimborż fuq il-bażi tal-infiq attwali (l-Artikolu 62 tar-Regolament (KE) Nru 987/2009)

               1.

               L-istituzzjoni li titlob rifużjoni bbażata fuq l-infiq attwali għandha tintroduċi t-talba sa mhux aktar tard mil-limitu taż-żmien imsemmi fl-Artikolu 67(1) Regolament (KE) Nru 987/2009 (minn hawn ‘il quddiem imsejjaħ: “ir-Regolament tal-Implimentazzjoni”). L-istituzzjoni li tirċievi t-talba għandha tiżgura l-ħlas tat-talba fiż-żmien previst fl-Artikolu 67(5) tar-Regolament tal-Implimentazzjoni, iżda qabel dan il-limitu taż-żmien hekk kif tkun f’pożizzjoni li tagħmel dan.

               2.

               Talbiet għal rifużjoni ta’ benefiċċji, li jkunu ġew provduti fuq il-bażi tal-Karta tal-Assigurazzjoni tas-Saħħa Ewropea (EHIC), dokument li jissostitwixxi l-EHIC jew kwalunkwe dokument ieħor li jagħti d-dritt, jistgħu jiġu miċħuda u t-talba mibgħuta lura lill-istituzzjoni kreditriċi fil-każ li t-talba, pereżempju:

                           —

                           ma tkunx kompluta u/jew tkun imtliet b’mod ħażin,

                           —

                           tkun tikkonċerna benefiċċji li ma jkunux ingħataw fil-perjodu ta’ validità tal-EHIC jew tad-dokument li jagħti d-dritt użat mir-riċevitur tal-benefiċċji.

                     Talba ma tistax tiġi miċħuda fuq il-bażi li l-persuna ma tkunx għadha assikurata mal-istituzzjoni, li tkun ħarġet l-EHIC jew id-dokument li jagħti d-dritt, sakemm il-benefiċċji kienu mogħtija lill-benefiċjarju fil-perjodu ta’ validità tad-dokument użat.
               Istituzzjoni li hija obbligata li tħallas lura l-ispejjeż ta’ benefiċċji pprovduti fuq il-bażi tal-EHIC tista’ titlob li l-istituzzjoni li magħha l-persuna kienet ġustament irreġistrata fil-ħin tal-għoti tal-benefiċċji għandha tirrifondi l-ispejjeż ta’ dawk il-benefiċċji lill-ewwel istituzzjoni, jew jekk il-persuna ma kinitx intitolata li tuża l-EHIC, issolvi l-kwistjoni mal-persuna kkonċernata.

               3.

               Talba ma tistax tiġi riveduta mill-istituzzjoni debitriċi fir-rigward tal-konformità tagħha mal-Artikoli 19 u 27(1) tar-Regolament (KE) Nru 883/2004, sakemm ma jkunx hemm raġunijiet raġonevoli biex wieħed jissuspetta xi abbuż kif iċċarat skont il-ġurisprudenza mill-Komunità Ewropea Qorti tal-Ġustizzja (4). L-istituzzjoni debitriċi hija għaldaqstant obbligata li taċċetta l-informazzjoni li fuqha hija bbażata t-talba u li tħallas lura t-talba. Fil-każ li jkun hemm suspett ta’ abbuż l-istituzzjoni debitriċi tista’ għal raġunijiet rilevanti tiċħad it-talba kif previst skont l-Artikolu 67(5) tar-Regolament tal-Implimentazzjoni.

               4.

               Għall-finijiet tal-applikazzjoni tal-punti 2 u 3, jekk l-istituzzjoni debitriċi tesprimi dubji dwar il-korrettezza tal-fatti, li fuqhom it-talba li hija bbażata, hija l-istituzzjoni kreditriċi li terġa’ tikkunsidra jekk it-talba kinetx maħruġa kif suppost u, jekk xieraq, tirtira jew terġa’ tikkunsidra t-talba.

               5.

               Talba, li tiġi introdotta wara l-limitu taż-żmien speċifikat fl-Artikolu 67(1) tar-Regolament tal-Implimentazzjoni, m’għandhiex tiġi kkunsidrata.

         B.   Rimborż fuq il-bażi ta’ ammonti fissi (l-Artikolu 63 tar-Regolament tal-Implimentazzjoni)

               6.

               L-inventarju provdut fl-Artikolu 64(4) tar-Regolament tal-Implimentazzjoni għandu jiġi ppreżentat lill-korp ta’ kollegament tal-Istat Membru debitur sal-aħħar tas-sena wara s-sena ta’ referenza, u l-pretensjonijiet ibbażati fuq dan l-inventarju għandhom jiġu introdotti fl-istess entità kemm jista’ jkun malajr wara l-pubblikazzjoni f’Il-Ġurnal Uffiċjali tal-Unjoni Ewropea tal-ammonti fissi annwali għal kull persuna, iżda fil-limitu ta’ żmien previst fl-Artikolu 67(2) tar-Regolament tal-Implimentazzjoni.

               7.

               L-istituzzjoni kreditriċi għandha, kull meta jkun possibbli, tippreżenta t-talbiet li jikkonċernaw is-sena kalendari partikolari fl-istess okkażjoni lill-istituzzjoni debitriċi.

               8.

               L-istituzzjoni debitriċi li tirċievi talba għal rifużjoni fuq il-bażi ta’ ammonti fissi għandha tiżgura l-ħlas tat-talba fiż-żmien previst mill-Artikolu 67(5) tar-Regolament tal-Implimentazzjoni, iżda qabel dan il-limitu taż-żmien malli din tkun f’pożizzjoni li tagħmel dan.

               9.

               Talba, li tiġi introdotta wara l-limitu taż-żmien speċifikat fl-Artikolu 67(2) tar-Regolament tal-Implimentazzjoni, ma għandhiex tiġi kkunsidrata.

               10.

               Talba għal rifużjoni fuq il-bażi ta’ ammonti fissi tista’ tiġi miċħuda u mibgħuta lura lill-istituzzjoni kreditriċi fil-każ li t-talba, pereżempju:

                           —

                           ma tkunx kompluta u/jew tkun imtliet b’mod ħażin,

                           —

                           tirreferi għal perjodu ta’ żmien li ma jkunx kopert mir-reġistrazzjoni fuq il-bażi ta’ dokument validu li jagħti d-dritt.

               11.

               Jekk l-istituzzjoni debitriċi tesprimi dubji dwar il-korettezza tal-fatti li fuqhom it-talba hija bbażata, hija l-istituzzjoni kreditriċi li terġa’ tikkunsidra jekk il-fattura kinetx maħruġa kif suppost u, jekk xieraq, tirtira jew terġa’ tikkunsidra t-talba.

         C.   Ħlas parzjali skont l-Artikolu 68 tar-Regolament tal-Implimentazzjoni

               12.

               Fil-każ li jsir ħlas parzjali skont l-Artikolu 68 tar-Regolament tal-Implimentazzjoni, l-ammont li għandu jitħallas għandu jkun iddeterminat separatament għal talbiet ibbażati fuq l-infiq attwali (Artikolu 67(1) tar-Regolament tal-Implimentazzjoni) u talbiet ibbażati fuq ammonti fissi (Artikolu 67(2) tar-Regolament tal-Implimentazzjoni).

         D.   Kooperazzjoni u skambju ta’ informazzjoni

               13.

               L-istituzzjonijiet għandhom jiżguraw kooperazzjoni tajba bejniethom u jaġixxu biex jimplimentaw il-leġiżlazzjoni tagħhom stess.

         E.   Dħul fis-seħħ

               14.

               Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Lena MALMBERG

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      (3)  Ara paġna 23 ta’ dan il-Ġurnal Uffiċjali.

      (4)  Is-Sentenza tat-12 ta’ April 2005 fil-każ C-145/03 Heirs of Annette Keller v Instituto Nacional de la Seguridad Social (INSS) and Instituto Nacional de Gestión Sanitaria (Ingesa) REK 2005 p. I-02529.


title: Deċiżjoni tal-Kunsill (UE) 2015/1573 tat-18 ta' Settembru 2015 li taħtar erba' membri Netherlandiżi u ħames membri supplenti Netherlandiżi fil-Kumitat tar-Reġjuni

text:
               22.9.2015

               MT

               Il-Ġurnal Uffiċjali tal-Unjoni Ewropea

               L 245/10

         DEĊIŻJONI TAL-KUNSILL (UE) 2015/1573
   tat-18 ta' Settembru 2015
   li taħtar erba' membri Netherlandiżi u ħames membri supplenti Netherlandiżi fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern tan-Netherlands,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE)2015/116 (1), (UE)2015/190 (2) u (UE)2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandati tas-Sur R.E. (Ralph) DE VRIES, is-Sur A. (Bert) GIJSBERTS, is-Sinjura W.H. (Hester) MAIJ u s-Sur B.S. (Bote) WILPSTRA, saru vakanti s-siġġijiet ta' erba' membri fil-Kumitat tar-Reġjuni.

               (3)

               Konsegwentement għat-tmiem tal-mandati tas-Sur H. (Henk) BRINK, is-Sur J.H.J. (Hans) KONST, is-Sinjura E.M. (Elvira) SWEET, u s-Sinjura Dr J.M.E. (Annemieke) TRAAG saru vakanti s-siġġijiet ta' erba' membri supplenti fil-Kumitat tar-Reġjuni.

               (4)

               Konsegwentement għall-ħatra tas-Sur T.J.S.M. BOVENS bħala membru tal-Kumitat tar-Reġjuni, isir vakanti siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020, bħala membri:

               —

               Is-Sur J.A. (John) JORRITSMA, Commissaris van de Koning in Fryslân

               —

               Is-Sur Th.J.F.M. (Theo) BOVENS, Commissaris van de Koning in Limburg

               —

               Is-Sur M.A. (Michiel) SCHEFFER, Gedeputeerde in Gelderland

               —

               Is-Sur C.J. (Cees) LOGGEN, Gedeputeerde in Noord-Holland

         Artikolu 2
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020, bħala membri supplenti:

               —

               Is-Sinjura N. (Nienke) HOMAN, Gedeputeerde in Groningen

               —

               Is-Sur A. (Ard) VAN DER TUUK, Gedeputeerde in Drenthe

               —

               Is-Sur D.J.E. (Erik) LIEVERS, Gedeputeerde in Overijssel

               —

               Is-Sinjura A.M.A. (Mariëtte) PENNARTS-POUW, Gedeputeerde in Utrecht

               —

               Is-Sur M.A. (Michiel) RIJSBERMAN, Gedeputeerde in Flevoland

         Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-18 ta' Settembru 2015.

            Għall-Kunsill

            Il-President

         C. DIESCHBOURG

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.


title: Deċiżjoni tal-Kunsill tal- 15 ta’ Ottubru 2007 għall-ħatra tal-membri u tal-membri supplenti Taljani tal-Kumitat Konsultattiv għas-Sigurtà u s-Saħħa fuq il-Post tax-Xogħol

text:
               24.10.2007

               MT

               Il-Ġurnal Uffiċjali ta’ l-Unjoni Ewropea

               C 249/6

      DEĊIŻJONI TAL-KUNSILL

   tal-15 ta’ Ottubru 2007
   għall-ħatra tal-membri u tal-membri supplenti Taljani tal-Kumitat Konsultattiv għas-Sigurtà u s-Saħħa fuq il-Post tax-Xogħol
   (2007/C 249/07)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 202 tiegħu,
   Wara li kkunsidra d-Deċiżjoni tal-Kunsill 2003/C 218/01 (1) tat-22 ta' Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol, u b'mod partikolari l-Artikolu 3 tagħha,
   Wara li kkunsidra l-lista ta' kandidati ppreżentata lill-Kunsill mill-Gvernijiet ta' l-Istati Membri,
   Billi:

               (1)

               permezz tad-Deċiżjoni tiegħu tas-27 ta' Frar 2007 (2), il-Kunsill ħatar il-membri u l-membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol, għall-perijodu mill-1 ta' Marzu 2007 sat-28 ta' Frar 2010, ħlief il-membri u l-membri supplenti Taljani;

               (2)

               il-Gvern Taljan ippreżenta l-kandidati għall-positijiet li għandhom jimtlew;

         IDDEĊIEDA:
   Artikolu uniku
   Dawn li ġejjin huma maħtura membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu li jiskadi fit-28 ta' Frar 2010:
   I.   RAPPREŻENTANTI TAL-GVERN

               Membru

               Membri Supplenti

               Is-Sinjura Lea BATTISTONI

               Is-Sur Lorenzo FANTINI
               Is-Sur Mario ALVINO

         II.   RAPPREŻENTANTI TA' L-ORGANIZZAZZJONIJIET TAL-ĦADDIEMA

               Membru

               Membri Supplenti

               Is-Sur Diego ALHAIQUE

               Is-Sinjura Cinzia FRASCHERI
               Is-Sinjura Gabriella GALLI

         III.   RAPPREŻENTANTI TA' ORGANIZZAZZJONIJIET TA' MIN IĦADDEM

               Membru

               Membri Supplenti

               Is-Sur Luigi CASANO

               Is-Sur Walter REGIS
               Is-Sur Giorgio RUSSOMANNO

      Magħmul fil-Lussemburgu, 15 ta’ Ottubru 2007

            Għall-Kunsill

            Il-President

         L. AMADO

      (1)  ĠU C 218, 13.9.2003, p. 1.

      (2)  ĠU L 64, 2.3.2007, p. 30.


title: 2008/114/KE,Euratom: Deċiżjoni tal-Kunsill tat- 12 ta’ Frar 2008 li tistabbilixxi l-Istatuti ta’ l-Aġenzija Fornitriċi ta’ l-Euratom

text:
               15.2.2008

               MT

               Il-Ġurnal Uffiċjali ta’ l-Unjoni Ewropea

               L 41/15

         DEĊIŻJONI TAL-KUNSILL
   tat-12 ta’ Frar 2008
   li tistabbilixxi l-Istatuti ta’ l-Aġenzija Fornitriċi ta’ l-Euratom
   (2008/114/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari t-tieni subparagrafu ta’ l-Artikolu 54 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Kapitolu 6 tat-Titolu II tat-Trattat jipprevedi l-ħolqien ta’ l-Aġenzija Fornitriċi ta’ l-Euratom (minn hawn ‘il quddiem imsejħa l-“Aġenzija”), u jistipula l-kompiti u l-obbligi tagħha biex tiggarantixxi forniment regolari u ekwu ta’ materjali nukleari għall-utenti fl-Unjoni Ewropea. L-Istatuti ta’ l-Aġenzija ġew adottati fis-6 ta’ Novembru 1958 (2). B’kont meħud taż-żieda fl-għadd ta’ Stati Membri kif ukoll il-ħtieġa li jkunu applikati dispożizzjonijiet finanzjarji moderni għall-Aġenzija u l-ħtieġa li tiġi stabbilita s-sede tagħha, dawn l-Istatuti għandhom jiġu mħassra u sostitwiti.

               (2)

               L-Istatuti l-ġodda għandhom jinkludu dispożizzjonijiet finanzjarji li huma konformi mar-Regolament tal-Kunsill (KE, Euratom) Nru 1605/25 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3). Fl-istess waqt ir-regolament finanzjarju l-ġdid applikabbli għall-Aġenzija għandu jiġi adottat skond l-Artikolu 183 tat-Trattat. Il-kapital ta’ l-Aġenzija u l-possibbiltà, prevista fit-Trattat ta’ l-Euratom, biex tkun applikata tariffa fuq it-transazzjonijiet, għandhom jinżammu.

               (3)

               L-Istatuti l-ġodda ta’ l-Aġenzija għandhom jiġu adattati għas-sitwazzjoni ta’ Unjoni Ewropea mkabbra. B’mod partikolari, id-daqs tal-Kumitat Konsultattiv ta’ l-Aġenzija għandu jitbiddel sabiex jitjiebu l-ħidma u l-effiċjenza tiegħu,

         IDDEĊIEDA KIF ĠEJ:
   Artikolu 1
   Huma b’dan adottati l-Istatuti ta’ l-Aġenzija Fornitriċi ta’ l-Euratom, kif jinsabu fl-Anness.
   Artikolu 2
   L-Istatuti ta’ l-Aġenzija Fornitriċi ta’ l-Euratom tas-6 ta’ Novembru 1958 huma b’dan imħassra.
   Artikolu 3
   Din id-Deċiżjoni għandha jkollha effett fl-20 jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Brussell, 12 ta’ Frar 2008.

            Għall-Kunsill

            Il-President

         A. BAJUK

      (1)  Opinjoni tat-13 ta’ Novembru 2007 (għadha mhijiex ippubblikata fil-Ġurnal Uffiċjali).

      (2)  ĠU 27, 6.12.1958, p. 534.

      (3)  ĠU L 248, 16.9.2002, p. 1. Regolament kif emendat mir-Regolament (KE) Nru 1525/2007 (ĠU L 343, 27.12.2007, p. 9).

      ANNESS
      ABBOZZ TA’ L-ISTATUTI TA’ L-AĠENZIJA FORNITRIĊI TA’ L-EURATOM
      KAPITOLU 1
      STRUTTURA INTERNA U FUNZJONAMENT
      Artikolu 1
      Objettivi u kompiti
      1.   L-għan ta’ l-Aġenzija Fornitriċi ta’ l-Euratom (minn hawn ‘il quddiem imsejħa l-“Aġenzija”) għandu jkun li twettaq il-kompiti fdati lilha mill-Kapitolu 6 tat-Titolu II tat-Trattat, skond l-objettivi tat-Trattat.
      Għal dan l-għan, l-Aġenzija għandha fost oħrajn:

                  —

                  tipprovdi lill-Komunità b’għarfien espert, informazzjoni u pariri dwar kwalunkwe suġġett marbut mal-funzjonament tas-suq tal-materjali u s-servizzi nukleari;

                  —

                  twettaq irwol ta’ monitoraġġ tas-suq billi ssegwi u tidentifika x-xejriet tas-suq li jistgħu jolqtu s-sigurtà tal-forniment ta’ l-Unjoni Ewropea tal-materjali u s-servizzi nukleari;

                  —

                  tfittex il-parir ta’, tkun appoġġata minn u taġixxi f’kooperazzjoni mill-qrib mal-Kumitat Konsultattiv stabbilit skond l-Artikolu 11 (minn hawn ‘il quddiem imsejjaħ “il-Kumitat”).

            2.   L-Aġenzija tista’ wkoll tibni ħażna ta’ materjali nukleari, skond l-Artikoli 62 u 72 tat-Trattat.
      Artikolu 2
      Status ġuridiku u sede
      1.   L-Aġenzija għandha personalità ġuridika skond l-Artikolu 54 tat-Trattat. L-Aġenzija għandha twettaq l-attivitajiet tagħha esklużivament fl-interess ġenerali. Hija għandha topera fuq bażi ta’ non-profitt.
      2.   Il-Protokoll dwar il-Privileġġi u l-Immunitajiet tal-Komunitajiet Ewropej għandu japplika għall-Aġenzija, għad-Direttur Ġenerali tagħha u għall-persunal tagħha.
      3.   L-Aġenzija għandu jkollha s-sede fil-Lussemburgu.
      4.   Hija tista’ fuq l-inizjattiva tagħha stess tieħu kull miżura addizzjonali rigward l-organizzazzjoni interna tagħha li tkun meħtieġa għat-twettiq tal-kompiti tagħha kemm ġewwa u kif ukoll barra mill-Komunità.
      5.   F’kull wieħed mill-Istati Membri, l-Aġenzija għandu jkollha l-usa’ kapaċità ġuridika li tingħata lill-persuni ġuridiċi li jaqgħu taħt il-liġijiet tagħhom. Hija tista’, b’mod partikolari, takkwista jew tiddisponi minn proprjetà mobbli u immobbli u tista’ tkun parti minn proċedimenti legali.
      Artikolu 3
      Dmirijiet u setgħat tad-Direttur Ġenerali
      1.   Id-Direttur Ġenerali għandu jinħatar mill-Kummissjoni.
      2.   Id-Direttur Ġenerali għandu jirrappreżenta lill-Aġenzija. Huwa jista’ jiddelega s-setgħat tiegħu lil persuni oħra. Ir-regoli għad-delega tas-setgħat tiegħu għandhom jiġu stipulati f’dokumenti interni ta’ l-Aġenzija.
      3.   Id-Direttur Ġenerali għandu jkun responsabbli:

                  —

                  biex jiżgura t-twettiq tal-kompiti ta’ l-Aġenzija msemmijin fl-Artikolu 1;

                  —

                  għat-twettiq tad-dritt esklużiv ta’ l-Aġenzija li tikkonkludi kuntratti ta’ forniment ta’ materjali nukleari u d-dritt tagħha ta’ għażla;

                  —

                  għall-amministrazzjoni u l-ġestjoni ta’ kuljum tar-riżorsi kollha ta’ l-Aġenzija;

                  —

                  biex iżomm lill-Kumitat infurmat regolarment u jikkonsultah dwar kwalunkwe kwistjoni li taqa’ taħt il-kompetenza tal-Kumitat skond l-Artikolu 13(3);

                  —

                  għat-tħejjija tal-abbozz tad-dikjarazzjoni ta’ l-estimi ta’ l-introjtu u l-infiq ta’ l-Aġenzija, u l-eżekuzzjoni tal-baġit tagħha;

                  —

                  għat-twettiq ta’ kwalunkwe studju u l-produzzjoni ta’ kwalunkwe rapport speċifiku meqjus meħtieġ skond l-Artikolu 1(1), f’kooperazzjoni mill-qrib mal-Kumitat, u biex jibgħat tali studji u rapporti lill-Parlament Ewropew, lill-Kunsill u lill-Kummissjoni.

            4.   Kull sena d-Direttur Ġenerali għandu jippreżenta lill-Parlament Ewropew, lill-Kunsill u lill-Kummissjoni rapport li jkopri l-attivitajiet ta’ l-Aġenzija fis-sena preċedenti u programm ta’ ħidma għas-sena sussegwenti, wara li jkun kiseb l-opinjoni tal-Kumitat.
      Artikolu 4
      Id-Direttur Ġenerali u l-Persunal
      1.   Id-Direttur Ġenerali u l-persunal ta’ l-Aġenzija għandhom ikunu jew isiru uffiċjali tal-Komunitajiet Ewropej regolati mir-Regolamenti tal-Persunal ta’ l-uffiċjali tal-Komunitajiet Ewropej u l-Kondizzjonijiet ta’ l-Impjieg ta’ ħaddiema oħra tal-Komunitajiet Ewropej stabbiliti mir-Regolament (KEE, Euratom, KEFA) Nru 259/68 (1) u permezz tar-regoli adottati konġuntement mill-istituzzjonijiet tal-Komunitajiet Ewropej għall-finijiet ta’ l-applikazzjoni ta’ dawk ir-Regolamenti tal-Persunal. L-uffiċjali għandhom jinħatru u s-salarji tagħhom għandhom jitħallsu mill-Kummissjoni.
      2.   Id-Direttur Ġenerali u l-persunal ta’ l-Aġenzija għandu jkollhom l-awtorizzazzjoni għal aċċess skond l-Artikolu 194 tat-Trattat fir-rigward ta’ kwalunkwe fatt, informazzjoni, tagħrif, dokument jew oġġett suġġett għal sistema ta’ gradazzjoni ta’ sigurtà, li jiġi fil-pussess tagħhom jew ikun komunikat lilhom.
      Artikolu 5
      Superviżjoni mill-Kummmissjoni
      1.   L-Aġenzija għandha tkun taħt is-superviżjoni tal-Kummissjoni, li tista’ toħorġilha direttivi u għandha d-dritt tal-veto fuq id-deċiżjonijiet tagħha.
      2.   Id-dritt tal-veto għandu jiskadi wara perijodu ta’ għaxart ijiem tax-xogħol wara deċiżjoni ta’ l-Aġenzija, sakemm f’dak il-perijodu ma tkunx saret riżerva mill-Kummissjoni jew mir-rappreżentant tagħha. Il-Kummissjoni jew ir-rappreżentant tagħha jistgħu jirrinunzjaw għad-dritt li jagħmlu tali riżerva qabel l-iskadenza ta’ dak il-perijodu.
      3.   Meta tkun saret riżerva mill-Kummissjoni jew mir-rappreżentant tagħha fiż-żmien preskritt fil-paragrafu 2, il-Kummissjoni għandha tadotta pożizzjoni definittiva mhux iżjed tard minn għaxart ijiem tax-xogħol mid-data li fiha tkun saret ir-riżerva.
      4.   Id-dispożizzjonijiet ta’ dan l-Artikolu m’għandhom bl-ebda mod itellfu milli jiġi applikat l-Artikolu 53 tat-Trattat.
      5.   Kwalunkwe att jew nuqqas ta’ azzjoni mill-Aġenzija msemmi fl-Artikolu 53 tat-Trattat jista’ jiġi riferut lill-Kummissjoni mill-parti kkonċernata fi żmien ħmistax-il jum tax-xogħol minn meta tasal in-notifika, jew, fin-nuqqas ta’ notifika, fi żmien ħmistax-il jum wara l-pubblikazzjoni. Fin-nuqqas ta’ notifika u pubblikazzjoni, il-perijodu għandu jibda mill-jum li fih il-parti kkonċernata ssir taf bl-att.
      KAPITOLU 2
      DISPOŻIZZJONIJIET FINANZJARJI
      Artikolu 6
      Organizzazzjoni finanzjarja
      1.   L-Aġenzija għandu jkollha awtonomija finanzjarja. Hija għandha topera skond ir-regoli kummerċjali fil-qasam tal-kompetenza ta’ l-Aġenzija.
      2.   L-Aġenzija għandha tkun f’kull waqt ikollha d-dritt tittrasferixxi l-assi li jkollha fl-euro f’valuta oħra sabiex twettaq l-operazzjonijiet finanzjarji jew kummerċjali li jkunu jaqblu ma’ l-għanijiet tagħha kif definiti fit-Trattat u li jkunu konsistenti ma’ dawn l-Istatuti.
      L-Aġenzija għandha, kemm jista’ jkun, tevita milli tagħmel tali trasferimenti jekk ikollha kontanti jew assi likwidi fil-valuta meħtieġa.
      L-Aġenzija tista’ twettaq operazzjonijiet finanzjarji b’rabta mal-kisba ta’ l-objettivi tagħha b’fondi li ma tkunx teħtieġ minnufih għall-finijiet li tirrispetta l-obbligi tagħha.
      3.   L-Aġenzija għandha s-setgħa li tikkuntratta, f’isem il-Komunità Ewropea għall-Enerġija Atomika u fil-limiti stipulati mill-Kunsill, self, li d-dħul minnu jiġi allokat biex jitwettqu l-kompiti tagħha.
      4.   L-obbligi li tidħol għalihom l-Aġenzija skond dawn l-Istatuti huma ggarantiti mill-Komunità Ewropea għall-Enerġija Atomika.
      Artikolu 7
      Introjtu u nfiq
      1.   L-estimi ta’ l-introjtu u l-infiq kollu ta’ l-Aġenzija għandhom jitħejjew għal kull sena finanzjarja u għandhom jintwerew fil-baġit ta’ l-Aġenzija. Is-sena finanzjarja għandha tikkorrispondi għas-sena kalendarja.
      2.   Fil-baġit għandu jkun hemm bilanċ bejn l-introjtu u l-ħruġ.
      3.   L-introjtu ta’ l-Aġenzija għandu jikkonsisti minn kontribut mill-Komunità, interessi bankarji u dħul mill-investimenti kapitali u bankarji tagħha, u, jekk meħtieġ, tariffa kif prevista fl-Artikolu 54 tat-Trattat u self.
      4.   L-infiq ta’ l-Aġenzija għandu jikkonsisti fi spejjeż amministrattivi tal-persunal tagħha u tal-Kumitat, kif ukoll spejjeż li jirriżultaw minn kuntratti konklużi ma’ partijiet terzi.
      5.   Kull sena d-Direttur Ġenerali għandu jipproduċi stima ta’ l-introjtu u l-infiq għall-Aġenzija għas-sena finanzjarja sussegwenti. Din l-istima, li għandha tinkludi abbozz ta’ pjan ta’ stabbiliment, għandha tintbagħat lill-Kummissjoni sal-31 ta’ Marzu wara li tinkiseb l-opinjoni tal-Kumitat.
      6.   Abbażi ta’ l-istima, il-Kummissjoni għandha ddaħħal fl-abbozz preliminari tal-baġit ġenerali ta’ l-Unjoni Ewropea l-estimi li tqis meħtieġa għall-pjan ta’ stabbiliment u l-ammont tas-sussidju li jrid jitħallas mill-baġit ġenerali.
      7.   Fil-qafas tal-proċedura baġitarja, l-awtorità baġitarja għandha tawtorizza l-approprjazzjonijiet għas-sussidju ta’ l-Aġenzija u għandha tadotta l-pjan ta’ stabbiliment għall-Aġenzija, li għandu jidher separatament fil-pjan ta’ stabbiliment tal-Kummissjoni.
      8.   Il-baġit għandu jiġi adottat mill-Kummissjoni. Huwa għandu jsir finali wara l-adozzjoni finali tal-baġit ġenerali ta’ l-Unjoni Ewropea. Fejn huwa l-każ, huwa għandu jiġi aġġustat kif meħtieġ. Il-baġit ta’ l-Aġenzija għandu jiġi ppubblikat fuq is-sit elettroniku tagħha.
      9.   Kwalunkwe modifika tal-pjan ta’ stabbiliment u fil-baġit ta’ l-Aġenzija għandha tkun is-suġġett ta’ baġit emendatorju adottat bl-istess proċedura bħall-baġit inizjali. Modifiki fil-pjan ta’ stabbiliment jiġu ppreżentati lill-awtorità baġitarja. Il-baġits emendatorji jintbagħtu bħala informazzjoni lill-Parlament Ewropew u lill-Kunsill.
      Artikolu 8
      Twettiq tal-baġit, kontroll finanzjarju u regoli finanzjarji
      1.   Id-Direttur Ġenerali għandu jimplimenta l-baġit ta’ l-Aġenzija.
      2.   Wara kull sena finanzjarja l-uffiċjal tal-kontijiet ta’ l-Aġenzija għandu jissottometti l-kontijiet proviżorji ta’ l-Aġenzija:

                  (a)

                  sa l-1 ta’ Marzu lill-Accountant tal-Kummissjoni, għal finijiet ta’ konsolidament, u

                  (b)

                  sal-31 ta’ Marzu wara kull sena finanzjarja lill-Qorti ta’ l-Awdituri.

            3.   Mal-wasla ta’ l-osservazzjonijiet tal-Qorti ta’ l-Awdituri dwar il-kontijiet proviżorji ta’ l-Aġenzija, id-Direttur Ġenerali għandu jfassal il-kontijiet finali ta’ l-Aġenzija taħt ir-responsabbiltà tiegħu u jippreżentahom lill-Kumitat għal opinjoni.
      4.   Il-Kumitat għandu jagħti opinjoni dwar il-kontijiet finali ta’ l-Aġenzija.
      5.   Id-Direttur Ġenerali għandu, sa l-1 ta’ Lulju wara kull sena finanzjarja, jgħaddi l-kontijiet finali lill-Parlament Ewropew, il-Kunsill, il-Kummissjoni u l-Qorti ta’ l-Awdituri, flimkien ma’ l-opinjoni tal-Kumitat.
      6.   Il-kontijiet finali għandhom jiġu ppubblikati fuq is-sit elettroniku ta’ l-Aġenzija.
      7.   Id-Direttur Ġenerali għandu jibgħat lill-Qorti ta’ l-Awdituri tweġiba għall-osservazzjonijiet tagħha sat-30 ta’ Settembru.
      8.   Id-Direttur Ġenerali għandu jgħaddi lill-Parlament Ewropew, fuq talba ta’ dan ta’ l-aħħar, kull informazzjoni meħtieġa għall-applikazzjoni mingħajr xkiel tal-proċedura ta’ kwittanza għas-sena finanzjarja kkonċernata.
      9.   Il-Parlament Ewropew, fuq rakkomandazzjoni tal-Kunsill li jaġġixxi b’maġġoranza kkwalifikata, għandu, qabel it-30 ta’ April tas-sena N + 2, jagħti kwittanza lid-Direttur Ġenerali fir-rigward ta’ l-implimentazzjoni tal-baġit għas-sena N.
      10.   Meta jkun meħtieġ, għandu jiġi adottat regolament finanzjarju speċifiku applikabbli għall-Aġenzija skond l-Artikolu 183 tat-Trattat.
      Artikolu 9
      Kapital
      1.   Il-kapital ta’ l-Aġenzija għandu jkun ta’ EUR 5 824 000.
      2.   Il-kapital għandu jkun sottoskritt kif ġej:

                  Belġju

                  EUR

                  192 000

                  Bulgarija

                  EUR

                  96 000

                  Repubblika Ċeka

                  EUR

                  192 000

                  Danimarka

                  EUR

                  96 000

                  Ġermanja

                  EUR

                  672 000

                  Estonja

                  EUR

                  32 000

                  Irlanda

                  EUR

                  32 000

                  Greċja

                  EUR

                  192 000

                  Spanja

                  EUR

                  416 000

                  Franza

                  EUR

                  672 000

                  Italja

                  EUR

                  672 000

                  Ċipru

                  EUR

                  32 000

                  Latvja

                  EUR

                  32 000

                  Litwanja

                  EUR

                  32 000

                  Lussemburgu

                  EUR

                  —

                  Ungerija

                  EUR

                  192 000

                  Malta

                  EUR

                  —

                  Olanda

                  EUR

                  192 000

                  Awstrija

                  EUR

                  96 000

                  Polonja

                  EUR

                  416 000

                  Portugall

                  EUR

                  192 000

                  Rumanija

                  EUR

                  288 000

                  Slovenja

                  EUR

                  32 000

                  Slovakkja

                  EUR

                  96 000

                  Finlandja

                  EUR

                  96 000

                  Svezja

                  EUR

                  192 000

                  Renju Unit

                  EUR

                  672 000

            3.   Ħlas parzjali ta’ 10 % tal-kapital għandu jitħallas fil-mument ta’ l-adeżjoni ta’ Stat Membru fil-Komunità. Barra minn hekk, jistgħu jintalbu ħlasijiet parzjali ulterjuri tal-kapital b’deċizjoni tal-Kunsill li jaġixxi b’maġġoranza kkwalifikata fuq proposta mill-Kummissjoni. L-ammont tal-ħlas parzjali mitlub għandu jitħallas lill-Aġenzija fi żmien tletin jum wara dik id-deċiżjoni.
      4.   Il-parteċipazzjoni fil-kapital m’għandhiex tagħti intitolament għal dividend jew interessi. Hija għandha tagħti d-dritt ta’ ħlas lura ta’ l-ammont nominali tal-ħlasijiet parzjali tal-kapital imħallas fil-każ biss ta’ stralċ ta’ l-Aġenzija.
      5.   Il-ħlasijiet kollha għandhom isiru bl-euro.
      Artikolu 10
      Imposti
      L-Aġenzija tista’, f’konformità ma’ l-Artikolu 54 tat-Trattat, tiġbor imposta fuq it-transazzjonijiet li l-Aġenzija tipparteċipa fihom billi teżerċita d-dritt tagħha ta’ għazla jew id-dritt esklużiv tagħha li tiffinalizza kuntratti ta’ forniment. Id-dħul minn tali imposta għandu jintuża biss biex jagħmel tajjeb għall-ispejjeż operattivi.
      Id-dispożizzjonijiet dwar din l-imposta għandhom jiġu stipulati f’deċiżjoni implimentattiva. Ir-rata ta’ l-imposta u l-metodi li permezz tagħhom għandha tiġi vvalutata u miġbura għandhom, wara konsultazzjoni mal-Kunsill, ikunu stabbiliti mill-Kummissjoni li taġixxi fuq proposta tad-Direttur Ġenerali, li għandu jikseb minn qabel l-opinjoni tal-Kumitat.
      KAPITOLU 3
      KUMITAT KONSULTATTIV
      Artikolu 11
      Kompożizzjoni tal-Kumitat
      1.   Il-Kumitat għandu jkun magħmul minn membri mill-Istati Membri kif stabbilit fit-tabella hawn taħt. Madankollu, Stat Membru jista’ jagħżel li ma jipparteċipax fih. Jekk membru jirriżenja jew ma jkunx jista’ jwettaq dmirijietu, għandu jinħatar suċċessur għall-bqija tal-mandat.

                  Belġju

                  2 membri

                  Bulgarija

                  2 membri

                  Repubblika Ċeka

                  2 membri

                  Danimarka

                  membru wieħed

                  Ġermanja

                  4 membri

                  Estonja

                  membru wieħed

                  Irlanda

                  membru wieħed

                  Greċja

                  2 membri

                  Spanja

                  3 membri

                  Franza

                  4 membri

                  Italja

                  4 membri

                  Ċipru

                  membru wieħed

                  Latvja

                  membru wieħed

                  Litwanja

                  2 membri

                  Lussemburgu

                  —

                  Ungerija

                  2 membri

                  Malta

                  —

                  Olanda

                  2 membri

                  Awstrija

                  2 membri

                  Polonja

                  3 membri

                  Portugall

                  2 membri

                  Rumanija

                  3 membri

                  Slovenja

                  2 membri

                  Slovakkja

                  2 membri

                  Finlandja

                  2 membri

                  Svezja

                  2 membri

                  Renju Unit

                  4 membri.

            2.   Waqt li tieħu kont tal-parteċipazzjoni ta’ l-Istati Membri fil-kapital ta’ l-Aġenzija, l-allokazzjoni tal-postijiet fil-Kumitat għandha tirrifletti wkoll l-esperjenza rilevanti ta’ l-Istati Membri, u l-għarfien espert u/jew l-attivitajiet tagħhom f’oqsma bħall-kummerċ f’materjali nukleari u s-servizzi taċ-ċiklu tal-fjuwil nukleari jew il-ġenerazzjoni ta’ l-enerġija nukleari.
      3.   Il-membri tal-kumitat għandhom jinħatru mill-Istati Membri rispettivi tagħhom abbażi tal-livell tagħhom ta’ esperjenza u għarfien rilevanti fl-oqsma tal-kummerċ fil-materjali nukleari u s-servizzi taċ-ċiklu tal-fjuwil nukleari jew tal-ġenerazzjoni ta’ l-enerġija nukleari jew f’materji regolatorji relatati mal-kummerċ nukleari. It-tul tal-mandat għandu jkun ta’ tliet snin. Il-mandat jista’ jiġġedded.
      Artikolu 12
      Presidenza tal-Kumitat
      1.   Il-Kumitat għandu jinnomina President u żewġ Viċi Presidenti minn fost il-membri tal-Kumitat. Dawn l-uffiċjali eżekuttivi għandhom jirrappreżentaw l-esperjenza tal-Kumitat u naħat differenti ta’ l-industrija, kemm il-produtturi kif ukoll l-utenti. L-iżjed anzjan miż-żewġ Viċi Presidenti jieħu post il-President jekk hu/hi ma jkunx jista’ jwettaq dmirijietu/ma tkunx tista twettaq dmirijietha.
      2.   Il-mandati tal-President u tal-Viċi-Presidenti għandhom ikunu ta’ tliet snin. Il-mandat tagħhom jista’ jiġġedded darba, u l-presidenza għandha talterna fost il-membri tal-Kumitat, li jirrappreżentaw l-esperjenzi differenti tagħhom mill-industrija u l-amministrazzjoni. Il-mandat tal-President jew ta’ kwalunkwe Viċi President għandu jintemm awtomatikament jekk il-mandat tiegħu jew tagħha bħala membru tal-Kumitat jiskadi mingħajr ma jiġġeded.
      Artikolu 13
      Termini ta’ referenza tal-Kumitat
      1.   Il-Kumitat għandu jassisti lill-Aġenzija fit-twettiq tal-kompiti tagħha billi jagħti opinjonijiet u jipprovdi analiżi u informazzjoni. Dik l-għajnuna għandha tinkludi wkoll it-tħejjija tar-rapporti, stħarriġ u analiżi li jista’ jkollhom jitħejjew skond l-Artikolu 1(1) taħt ir-responsabbiltà tad-Direttur Ġenerali kif imsemmi fl-Artikolu 3(3). Huwa għandu jipprovdi kollegament bejn l-Aġenzija u kemm il-produtturi kif ukoll l-utenti fl-industrija nukleari.
      2.   Il-Kumitat jista’ jiġi kkonsultat fuq kull kwistjoni li taqa’ taħt il-kompetenza ta’ l-Aġenzija, bil-fomm waqt il-laqgħat tiegħu jew bil-kitba bejn tali laqgħat. Il-Kumitat jista’ wkoll joħroġ opinjonijiet dwar tali kwistjonijiet fuq l-inizjativa ta’ mhux inqas minn terz tal-membri tiegħu.
      3.   Il-Kumitat għandu jiġi kkonsultat u jitlaqqa’ qabel ma d-Direttur Ġenerali jieħu xi deċiżjoni dwar il-materji li ġejjin:

                  (a)

                  ir-regoli li għandhom jiġu segwiti biex ikun hemm bilanċ bejn il-provvista u d-domanda (is-sitt subparagrafu ta’ l-Artikolu 60 tat-Trattat);

                  (b)

                  il-kapital ta’ l-Aġenzija; iż-żieda jew tnaqqis tiegħu, jew aktar sottoskrizzjoni tal-kapital (ir-raba’ subparagrafu ta’ l-Artikolu 54 tat-Trattat);

                  (ċ)

                  is-self imsemmi fl-Artikolu 6;

                  (d)

                  l-applikazzjoni ta’ imposta fuq transazzjonijiet, maħsuba biex tagħmel tajjeb għall-ispejjeż ta’ l-Aġenzija (il-ħames subparagrafu ta’ l-Artikolu 54 tat-Trattat);

                  (e)

                  il-kondizzjonijiet applikabbli għall-bini u l-irtirar ta’ ħażniet kummerċjali mill-Aġenzija (l-ewwel subparagrafu ta’ l-Artikolu 72 tat-Trattat);

                  (f)

                  il-kwistjonijiet finanzjarji msemmijin fl-Artikolu 8, inkluż ir-regolament finanzjarju għall-Aġenzija u t-tħejjija tal-kont speċjali ta’ l-Aġenzija kif previst fl-Artikolu 171(2) tat-Trattat;

                  (g)

                  ir-rapport annwali, inkluż analiżi tas-suq u programm ta’ ħidma għas-sena sussegwenti;

                  (h)

                  il-kriterji li jistabbilixxu prattiki pprojbiti mill-Artikolu 68 tat-Trattat;

                  (i)

                  ix-xoljiment ta’ l-Aġenzija.

            4.   Id-Direttur Ġenerali jista’, jekk ikun meħtieġ, jistipula perijodu li fih il-Kumitat ikollu jissottometti l-opinjoni tiegħu. Dan il-perijodu m’għandux ikun inqas minn xahar mid-data meta tintbagħat il-komunikazzjoni għal dan il-għan lill-membri tal-Kumitat.
      5.   Jekk l-opinjoni tal-Kumitat ma tkunx tista’ tinkiseb f’dan il-perijodu, id-Direttur Ġenerali jista’ jieħu d-deċiżjoni.
      6.   Id-deċiżjonijiet li jaqgħu taħt il-kompetenza tad-Direttur Ġenerali u li jirrigwardaw materji speċifikati f’dan l-Artikolu m’għandhomx jittieħdu sakemm ma jkunux għaddew għaxart ijiem tax-xogħol minn meta ngħatat l-opinjoni tal-Kumitat, jekk dawk id-deċiżjonijiet ma jaqblux ma’ dik l-opinjoni.
      7.   Il-Kumitat għandu jadotta r-regoli ta’ proċedura tiegħu dwar il-materji kollha li m’humiex previsti fl-Istatuti preżenti.
      Artikolu 14
      Laqgħat tal-Kumitat
      1.   Il-Kumitat għandu jitlaqqa’:

                  (a)

                  meta jitqies meħtieġ mill-uffiċjali eżekuttivi u normalment darbtejn kull sena;

                  (b)

                  fuq talba tad-Direttur Ġenerali, partikolarment kull meta l-konsultazzjoni tal-Kumitat tkun obbligatorja skond l-Artikolu 13(3), u;

                  (ċ)

                  fuq talba bil-miktub ta’ mhux inqas minn terz tal-membri tal-Kumitat, li tispeċifika l-punti li għandhom jidhru fl-aġenda.
                  L-aġenda għandha titħejja mill-Aġenzija f’kooperazzjoni mal-President għall-approvazzjoni mill-Kumitat.
                  L-Aġenzija għandha tibgħat id-dokumenti relatati ma’ l-aġenda lill-membri kollha tal-Kumitat mill-inqas ħmistax-il jum ta’ xogħol qabel id-data tal-laqgħa.

            2.   Il-laqgħat tal-Kumitat jeħtieġu kworum tal-maġġoranza tal-membri tiegħu. L-opinjonijiet jistgħu jingħataw jekk ikunu approvati minn maġġoranza tal-membri preżenti jew rappreżentati.
      3.   Kull membru tal-Kumitat għandu jkollu vot wieħed. Jekk membru ma jkunx jista’ jattendi, il-membru jista’ jiddelega bil-miktub lil kwalunkwe membru ieħor biex jivvota f’ismu.
      4.   Id-Direttur Ġenerali jew persuna magħżula biex tirrappreżentah(a) għandhom jattendu l-laqgħat tal-Kumitat iżda m’għandux ikollhom id-dritt tal-vot. Persuni oħrajn li m’humiex persunal ta’ l-Aġenzija jistgħu jipparteċipaw fil-laqgħat bil-qbil biss tal-membri kollha preżenti u suġġett għall-obbligu skond il-paragrafu 5.
      5.   Il-membri tal-Kumitat għandhom ikunu marbutin bis-segretezza skond l-Artikolu 194 tat-Trattat fir-rigward ta’ kull fatt, informazzjoni, tagħrif, jew dokumenti bla ħsara għal sistema ta’ gradazzjoni ta’ sigurtà, li jiġi fil-pussess tagħhom jew ikun ikkomunikat lilhom fil-kapaċità tagħhom bħala membri tal-Kumitat.
      6.   Id-Direttur Ġenerali għandu jipprovdi lill-Kumitat b’segretarjat adatt, li l-ħatra tiegħu għandha tkun suġġetta għall-approvazzjoni tal-Kummissjoni. Is-segretarjat għandu jżomm il-minuti tal-laqgħat tal-Kumitat, ta’ subkumitati eventwali u ta’ l-uffiċjali eżekuttivi. L-ispejjeż operattivi tal-Kumitat għandhom jitħallsu mill-Aġenzija.
      7.   L-ispejjeż ta’ l-ivvjaġġar ta’ membru wieħed tal-Kumitat minn kull Stat Membru għandhom jiġu rimborżati mill-Aġenzija.

         (1)  ĠU L 56, 4.3.1968, p. 1. Ir-Regolament kif emendat l-aħħar bir-Regolament (KE, Euratom) Nru 1558/2007 (ĠU L 340, 22.12.2007, p. 1).


title: 2014/696/UE: Deċiżjoni tal-Parlament Ewropew u tal-Kunsill tal- 25 ta' Settembru 2014 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (applikazzjoni EGF/2012/010 RO/Mechel mir-Rumanija)

text:
               8.10.2014

               MT

               Il-Ġurnal Uffiċjali tal-Unjoni Ewropea

               L 292/12

         DEĊIŻJONI TAL-PARLAMENT EWROPEW U TAL-KUNSILL
   tal-25 ta' Settembru 2014
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (applikazzjoni EGF/2012/010 RO/Mechel mir-Rumanija)

      (2014/696/UE)

   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (1), u b'mod partikolari l-Artikolu 12(3) tiegħu,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (2) u b'mod partikolari l-Artikolu 23, it-tieni paragrafu tiegħu,
   Wara li kkunsidraw ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (3), u b'mod partikolari l-Artikolu 12 tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (4), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li ngħataw is-sensja minħabba bidliet strutturali kbar fl-andament tal-kummerċ dinji minħabba l-globalizzazzjoni u sabiex jgħinhom jerġgħu jintegraw fis-suq tax-xogħol.

               (2)

               Il-FEG m'għandux jaqbeż l-ammont massimu annwali ta' EUR 150 miljun (prezzijiet tal-2011), kif stipulat fl-Artikolu 12 tar-Regolament (UE, Euratom) Nru 1311/2013.

               (3)

               Ir-Rumanija ressqet applikazzjoni biex timmobilizza l-FEG fir-rigward tas-sensji fl-intrapriża SC Mechel Campia Turzii SA u fi produttur wieħed iktar 'l isfel fil-katina tal-attivitajiet fil-21 ta' Diċembru 2012, u sostnietha b'tagħrif addizzjonali sal-4 ta' Marzu 2014. Din l-applikazzjoni tikkonforma mar-rekwiżiti sabiex jiġu ddeterminati l-kontributi finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 3 571 150.

               (4)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mir-Rumanija,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 3 571 150 f'approprjazzjonijiet ta' impenn u ta' pagament.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussel, il-25 ta' Settembru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         S. GOZI

      (1)  ĠU L 406, 30.12.2006, p. 1.

      (2)  ĠU L 347, 20.12.2013, p. 855.

      (3)  ĠU L 347, 20.12.2013, p. 884.

      (4)  ĠU C 373, 20.12.2013, p. 1.


title: 2008/893/KE: Deċiżjoni tal-Bank Ċentrali Ewropew tas- 17 ta’ Novembru 2008 li twaqqaf il-qafas għall-akkwist konġunt tal-Ewrosistema (BĊE/2008/17)

text:
               29.11.2008

               MT

               Il-Ġurnal Uffiċjali ta’ l-Unjoni Ewropea

               L 319/76

         DEĊIŻJONI TAL-BANK ĊENTRALI EWROPEW
   tas-17 ta’ Novembru 2008
   li twaqqaf il-qafas għall-akkwist konġunt tal-Ewrosistema
   (BĊE/2008/17)
   (2008/893/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 105 u 106,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (hawn ‘il quddiem l-“Istatut tas-SEBĊ”), u partikolarment l-Artikolu 12.1 flimkien mal-Artikolu 3.1 u l-Artikoli 5, 16 u 24,
   Billi:

               (1)

               Skond l-Artikolu 12.1 tal-Istatut tas-SEBĊ, il-Kunsill Governattiv jaddotta l-linji gwida u jieħu d-deċiżjonijiet meħtieġa biex jiżgura t-twettiq tal-kompiti fdati f’idejn l-Ewrosistema. Il-Kunsill Governattiv dlonk għandu s-saħħa li jiddeċiedi dwar l-organizzazzjoni ta’ attivitajiet awżiljarji bħall-akkwist ta’ oġġetti u servizzi li huma meħtieġa għat-twettiq tal-kompiti tal-Ewrosistema.

               (2)

               Il-leġislazzjoni tal-Komunità Ewropea dwar l-akkwist tippermetti l-akkwist konġunt ta’ oġġetti u servizzi minn awtoritajiet kontraenti diversi. Dan il-prinċipju huwa rifless fil-Premessa 15 sa u fl-Artikolu 11 tad-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004, dwar il-koordinament ta’ proċeduri għall-għoti ta' kuntratti ta’ xogħlijiet pubbliċi, kuntratti ta’ provvisti pubbliċi u kuntratti ta’ servizzi pubbliċi (1), li jipprovdu għall-użu ta’ ċerta teknika ta’ xiri ċentralizzat.

               (3)

               L-għan tal-Ewrosistema hu li timxi mal-prinċipji ta’ effiċjenza fl-ispejjeż u effettività, u tfittex l-aħjar valur għall-flus fl-akkwist ta’ oġġetti u servizzi. Il-Kunsill Governattiv iqis l-akkwist konġunt ta’ oġġetti u servizzi bħala strument biex jinkisbu dawn l-għanijiet billi jiġu sfruttati s-sinerġiji u l-ekonomiji ta’ skala.

               (4)

               Billi jistabbilixxi qafas għall-akkwist konġunt fl-Ewrosistema, il-BĊE għandu l-għan li jħeġġeġ il-parteċipazzjoni tal-BĊE u tal-banek ċentrali nazzjonali tal-Istati Membri li addottaw l-ewro f’dan l-akkwist konġunt.

               (5)

               Il-Kunsill Governattiv ħoloq Uffiċċju għall-Koordinament tal-Akkwisti fl-Ewrosistema (EPCO) biex jikkoordina dan l-akkwist konġunt. Il-Kunsill Governattiv ħatar lill-Banque centrale du Luxembourg biex jilqa’ l-EPCO għall-perijodu mill-1 ta’ Jannar 2008 sal-31 ta’ Diċembru 2012.

               (6)

               Din id-Deċiżjoni hi bla ħsara għal possibbiltà għall-banek ċentrali li jitolbu l-EPCO biex jgħinhom fl-akkwist ta’ oġġetti u servizzi li ma jaqgħux taħt l-iskop ta’ din id-Direttiva.

               (7)

               Il-banek ċentrali nazzjonali tal-Istati Membri li għadhom ma addottawx l-ewro jista’ jkollhom interess li jieħdu sehem fl-attivitajiet tal-EPCO kif ukoll fil-proċeduri konġunti ta’ sejħiet għal offerti, li ser isiru taħt l-istess kundizzjonijiet bħal dawk applikabbli għall-banek ċentrali,

         IDDEĊIEDA KIF ĠEJ:
   Artikolu 1
   Definizzjonijiet
   Għall-fini ta’ din id-Deċizjoni:

               (a)

               “Ewrosistema” tfisser il-BĊE u l-banek ċentrali nazzjonali tal-Istati Membri li addottaw l-ewro;

               (b)

               “kompiti tal-Ewrosistema” tfisser il-kompiti mogħtija lill-Ewrosistema skond it-Trattat u l-Istatut tas-SEBĊ;

               (ċ)

               “bank ċentrali” tfisser il-BĊE u l-banek ċentrali nazzjonali ta’ Stat Membru li addotta l-ewro;

               (d)

               “bank ċentrali li jmexxi” tfisser il-bank ċentrali responsabbli biex imexxi l-proċedura konġunta ta’ sejħa għal offerti;

               (e)

               “bank ċentrali li jilqa’” tfisser il-bank ċentrali maħtur mill-Kunsill Governattiv biex jilqa’ l-EPCO;

               (f)

               “Kumitat għat-Tmexxija tal-EPCO” tfisser il-kumitat tat-tmexxija mwaqqaf mill-Kunsill Governattiv biex imexxi l-attivitajiet tal-EPCO. Il-Kumitat għat-Tmexxija tal-EPCO huwa magħmul minn membru wieħed minn kull bank ċentrali, li jiġi magħżul minn fost il-ħaddiema f’livell superjuri bl-għerf u l-esperjenza fi kwistjonijiet organizzattivi u strateġiċi fl-istituzzjonijiet rispettivi tagħhom u esperti fl-akkwist. Il-Kumitat għat-Tmexxija tal-EPCO għandu jirrapporta permezz tal-Bord Eżekuttiv lill-Kunsill Governattiv. Il-post ta’ President u s-Segretarjat tal-Kumitat għat-Tmexxija tal-EPCO għandu jkun provvdut mill-BĊE;

               (g)

               “proċedura konġunta ta’ sejħa għal offerti” tfisser proċedura għall-akkwist konġunt ta’ oġġetti u servizzi magħmul mill-bank ċentrali li jmexxi għal benefiċċju tal-banek ċentrali li jipparteċipaw fil-proċedura tas-sejħa għal offerti.

         Artikolu 2
   Skop ta’ applikazzjoni
   1.   Din id-Deċiżjoni għandha tapplika għall-akkwist konġunt minn banek ċentrali ta’ oġġetti u servizzi li huma meħtieġa għat-twettiq tal-kompiti tal-Ewrosistema.
   2.   Il-parteċipazzjoni tal-banek ċentrali fl-attivitajiet tal-EPCO u fi proċeduri konġunti ta’ sejħiet għal offerti hija volontarja.
   3.   Din id-Deċiżjoni għandha tkun bla ħsara għall-Linja ta’ Gwida BĊE/2004/18 tas-16 ta’ Settembru 2004 dwar l-akkwist ta’ karti tal-flus ewro (2).
   Artikolu 3
   Uffiċċju għall-Koordinament tal-Akkwisti fl-Ewrosistema
   1.   L-EPCO għandu jwettaq dawn il-kompiti li ġejjin:

               (a)

               jiffaċilita' l-adozzjoni tal-aħjar prattiċi għall-akkwist fl-Ewrosistema;

               (b)

               jiżviluppa l-infrastruttura (eż. kapaċitajiet, għodda funzjonali, sistemi ta’ tagħrif, proċessi) meħtieġa għall-akkwist konġunt;

               (ċ)

               jidentifika każijiet potenzjali għal akkwist konġunt li jaqgħu fi jew ‘il barra mill-iskop ta’ din id-Deċiżjoni skond il-ħtiġijiet tal-akkwisti li l-banek ċentrali jibagħtu lill-EPCO;

               (d)

               jipprepara u jaġġorna kif meħtieġ pjan annwali ta’ akkwisti għal proċeduri konġunti ta’ sejħiet għal offerti bbażati fuq il-valutazzjoni deskritta fil-punt (ċ);

               (e)

               jipprepara rekwiżiti komuni f’kooperazzjoni mal-banek ċentrali li jipparteċipaw f’proċedura konġunta ta’ sejħa għal offerti;

               (f)

               jgħin lill-banek ċentrali fil-proċeduri konġunti ta’ sejħiet għal offerti;

               (g)

               jgħin lill-banek ċentrali fl-akkwist relatat mal-proġetti komuni tas-Sistema Ewropea ta’ Banek Ċentrali, jekk ikun mitlub mill-bank ċentrali li jmexxi l-proġett.

         2.   Il-bank ċentrali li jilqa’ għandu jipprovdi l-materjal u r-riżorsi umani meħtieġa għall-EPCO biex iwettaq il-kompiti skond il-baġit approvat mill-Kunsill Governattiv kif stabbilit fil-paragrafu 4.
   3.   Il-bank ċentrali li jilqa’, wara konsultazzjoni mal-Kumitat għat-Tmexxija tal-EPCO, jista’ jaddotta regoli dwar l-organizzazzjoni u l-amministrazzjoni interna tal-EPCO, inkluż kodiċi ta’ kondotta għall-ħaddiema ta’ l-EPCO, li l-għan tiegħu hu li jiżgura l-ogħla integrità fil-qadi ta’ dmirijiethom.
   4.   Il-banek ċentrali għandhom jiffinanzjaw il-baġit tal-EPCO skond ir-regoli addottati mill-Kunsill Governattiv. Qabel il-bidu tas-sena finanzjarja, l-EPCO għandu jgħaddi proposta għal baġit annwali għall-approvazzjoni tal-Kunsill Governattiv, permezz tal-Kumitat għat-Tmexxija tal-EPCO u tal-Bord Eżekuttiv.
   5.   L-EPCO għandu jissottometti rapport annwali dwar l-attivitajiet tiegħu lill-Kunsill Governattiv, permezz tal-Kumitat għat-Tmexxija tal-EPCO u l-Bord Eżekuttiv.
   6.   L-attivitajiet tal-EPCO għandhom ikunu suġġetti għall-kontroll tal-Kumitat ta’ Awdituri Interni skond ir-regoli addottati mill-Kunsill Governattiv. Dan għandu jkun bla ħsara għall-kontroll u r-regoli tal-verifka li japplikaw jew li jiġu addottati mill-bank ċentrali li jilqa’.
   7.   Il-Kumitat għat-Tmexxija tal-EPCO għandu jagħmel valutazzjoni effettiva u effiċjenti tal-attivitajiet tal-EPCO ħames snin wara li jiġi stabbilit l-EPCO. Ibbażat fuq din il-valutazzjoni, il-Kunsill Governattiv għandu jiddeċiedi jekk hux meħtieġ li jagħmel proċedura ta’ selezzjoni biex jagħżel bank ċentrali li jilqa’ ġdid.
   Artikolu 4
   Proċeduri konġunti ta’ sejħiet għal offerti
   1.   Proċedura konġunta ta’ sejħa għal offerti għandha titqies meħtieġa għall-finijiet ta’ din id-Deċiżjoni jekk: (i) huwa raġonevolment mistenni li l-akkwist konġunt ta’ oġġetti u servizzi jwassal għal kundizzjonijiet ta’ xiri aktar vantaġġużi skond il-prinċipji tal-effiċjenza u l-effettività tal-ispejjeż; jew (ii) il-banek ċentrali għandhom bżonn jaddottaw rekwiżiti armonizzati u standards dwar dawn l-oġġetti u/jew s-servizzi.
   2.   Wara li jiġi identifikat każ potenzjali għal akkwist konġunt, l-EPCO għandu jistieden il-banek ċentrali biex jieħdu sehem fi proċedura konġunta ta’ sejħa għal offerti. Il-banek ċentrali għandhom jinfurmaw lill-EPCO f’ħin tajjeb jekk għandhomx f’moħħhom li jieħdu sehem fil-proċedura konġunta ta’ sejħa għal offerti, jekk iva, għandhom jikkomunikaw il-bżonnijiet tan-negozju tagħhom lill-EPCO. Bank ċentrali jista’ jirtira milli jieħu sehem f’akkwist konġunt qabel il-pubblikazzjoni tal-avviż tal-kuntratt.
   3.   Skond pjan annwali tal-akkwisti għal proċeduri konġunti ta’ sejħiet għal offerti ppreparat mill-EPCO, u wara li jikkonsulta mal-Kumitat għat-Tmexxija tal-EPCO, il-Kunsill Governattiv jista’ jibda proċeduri konġunti ta’ sejħiet għal offerti u jagħżel il-bank(ek) ċentrali li jmexxi(u) minn fost il-banek ċentrali li jieħdu sehem fil-proċedura konġunta ta’ sejħa għal offerti. Il-Kunsill Governattiv għandu jiġi pprovdut b’kull aġġornament tal-pjan annwali tal-akkwisti.
   4.   Il-bank ċentrali li jmexxi għandu jwettaq il-proċedura konġunta ta’ sejħa għal offerti għall-benefiċċju tal-banek ċentrali li jieħdu sehem fil-proċedura konġunta ta’ sejħa għal offerti, skond ir-regoli tal-akkwisti li għalihom hu suġġett il-bank ċentrali li jmexxi. Il-bank ċentrali li jmexxi għandu, fl-avviż tal-kuntratt, jispeċifika liema banek ċentrali qegħdin jieħdu sehem fil-proċedura konġunta ta’ sejħa għal offerti kif ukoll l-istruttura tar-relazzjonijiet kuntrattwali.
   5.   Il-bank ċentrali li jmexxi għandu jipprepara d-dokumentazzjoni tas-sejħa għal offerti u jagħmel valutazzjoni tal-applikazzjonijiet u l-offerti b’kooperazzjoni mal-EPCO u l-banek ċentrali l-oħra li jieħdu sehem fil-proċedura konġunta ta’ sejħa għal offerti.
   6.   Il-bank ċentrali li jmexxi għandu jwettaq il-proċedura konġunta ta’ sejħa għal offerti fil-lingwa(i) stabbilita(i) fil-pjan annwali ta’ l-akkwisti.
   Artikolu 5
   Parteċipazzjoni tal-banek ċentrali nazzjonali tal-Istati Membri li għadhom m’addottawx l-ewro
   Il-Kunsill Governattiv jista’ jistieden lil banek ċentrali nazzjonali tal-Istati Membri li għadhom ma addottawx l-ewro biex jieħdu sehem fl-attivitajiet tal-EPCO u fil-proċeduri konġunta ta’ sejħa għal offerti taħt l-istess kundizzjonijiet bħal dawk applikabbli għall-banek ċentrali.
   Artikolu 6
   Dispożizzjoni finali
   Din id-Deċizjoni għandha tidħol fis-seħħ fl-1 ta’ Diċembru 2008.

      Magħmula fi Frankfurt am Main, 17 ta’ Novembru 2008.

            Il-President tal-BĊE

         Jean-Claude TRICHET

      (1)  ĠU L 134, 30.4.2004, p.114.

      (2)  ĠU L 320, 21.10.2004, p. 21.